ming030890/wiki-yue-high-quality huggingface dataset:
7月21號

7月21號係公曆年嘅第202日（閏年第203日），離年尾重有163日。
<< - 7月 - >>



大件事
前356年：位於希臘以弗所嘅阿提密斯神殿畀希臘人黑若斯達特斯放火燒咗。
1831年：利奧波德一世成為比利時首位王。
1963年：瓊瑤出首部長篇小說《窗外》。
1970年：埃及阿斯旺水壩起好，起足11年。
1973年：法國響南太平洋核試，引起國際反對。
1991年：閩獅漁事件。
1995年：中國喺江西鉛山導彈基地向臺灣方向試射兩枚東風-15短程彈道飛彈，兩枚都命中目標區。跟住幾日又再試射多四枚，又係全部命中目標區。（zh:台灣海峽飛彈危機）
1998年：中國體操運動員桑蘭喺友好運動會做賽前訓練時意外受傷，頸椎骨折。
2003年：李鍾郁成為世界衛生組織總幹事。
2005年：中國解除人民幣同美金嘅聯繫匯率。
2005年：廣州市海珠區江南西路嘅海珠城廣場工程發生地陷事件，造成多人死傷同大量財產損失。
2005年：英國倫敦三列地下鐵同一架巴士分別發生炸彈爆炸同槍擊。（en:21 July 2005 London bombings）
2007年：印度人選出Pratibha Patil做總統，係印度首位女總統。
2007年：《哈利波特》第七集大結局《哈利波特：死神的聖物》全世界同一時間賣，唔同嘅地方嘅哈利波特擁躉一早就排隊。
2008年：卡拉季奇喺貝爾格萊德市郊嘅巴士俾人捉實，之後海牙國際法庭會引渡佢受審。
2011年：美國太空穿梭機阿特蘭提斯號完成最後一次太空任務（STS-135）之後降落甘迺迪太空中心，自此美國太空總署嘅穿梭機全部退役。
2012年：中國北京落咗61年來最大嘅雨，造成77人死，190幾萬人受災，經濟損失幾百億人民幣。（zh:2012年北京特大暴雨）
2013年：第23屆日本參議院議員通常選舉。
2019年：香港七二一遊行，主辦單位宣稱有43萬人參加。有遊行人士超越指定遊行路線去到西營盤衝擊香港中聯辦，沾污中聯辦辦公樓上嘅國徽。同晚港鐵西鐵綫元朗站發生襲擊事件，最少45傷。
2022年：香港海洋公園獸醫總監馬伯樂上晝8點40分喺「香港賽馬會四川奇珍館」爲大熊貓安安進行安樂死，安安終年35歲。
2022年：隔咗一個禮拜，意大利總理德拉吉再次向總統馬塔雷拉請辭。
盧雨岐

盧雨岐（Lo Yu Kei，1917年2月24號—1981年12月24號），廣東順德人，香港華仁書院畢業，係香港1950到1960年代嘅粵語長片導演、編劇，亦都有參加過幕前演出。1960年代，盧雨岐同黃岱、莫康時、龍圖、胡鵬、馮志剛、李鐵、吳回、黃鶴聲、珠璣幾個香港電影導演結義，合資成立十兄弟電影企業公司，重聯合拍攝創業作《錦繡天堂》，成為一時佳話。
SpaceX第八次星艦軌道試飛任務

星艦第8次試飛將會係SpaceX星艦運載火箭嘅第八次試飛。預計今次會由Ship 34同B15推進器執行任務。今次將會係Block 2飛船嘅第二次飛行。第6次試飛後，伊隆·馬斯克講過如果第7次降落成功，第8次可能會首次用發射塔「接住」飛船。不過由於S33未能完成上升段燃燒，呢個計劃可能要推遲到之後嘅任務，連同需要進入近地軌道嘅計劃都要延期。  
SpaceX預計最快會喺2025年2月26號進行今次試飛。

發射前測試
B15推進器喺2024年12月29號完成低溫測試。Ship 34喺2025年1月15號（即第7次試飛前）運到Massey測試場，並喺1月17號同18號進行低溫測試。
2025年2月8號，B15推進器運到OLP-A發射台進行靜態點火測試，並喺第二日完成測試。2月10號，SpaceX將S34運到Massey測試場進行靜態點火測試，並喺2月11號完成長達58秒嘅靜態點火。

第7次試飛對今次發射嘅影響
2025年1月16號星期四嘅第7次試飛入面，初步數據顯示飛行嗰陣發生火警導致飛船解體。SpaceX懷疑火警係由推進系統問題引起，導致引擎防火層上方空腔壓力過高。
美國聯邦航空總署（FAA）要求SpaceX就今次事故展開調查，期間暫停星艦所有發射。伊隆·馬斯克形容事件「只係小問題」，表示好快會解決，仲話只要測試順利，「下個月」就可以再發射。
哈哈音樂

哈哈音樂（Haha Music & Entertainment ）係星加坡一間音樂兼藝人管理公司，喺2012年成立。
逆潮

《逆潮》（英文：Against The Tide），係新加坡新傳媒私人有限公司嘅時裝電視劇，由瑞恩、李銘順、陳炯江、黃思恬、蔡琦慧、張振寰、徐彬同埋鄭各評領銜主演，蘇美蓮監製。
主題曲《黑翼心靈》由林思彤主唱。
社會福利署

社會福利署（簡稱社署；英文：Social Welfare Department，縮寫：SWD）係香港特別行政區政府勞工及福利局轄下嘅部門，專責管理香港嘅社會福利等事務，現任署長係杜永恒。

社會保障
喺香港，社會保障嘅整體目標，係幫助社會上需要經濟或物質援助嘅人士，應付基本同特別需要。

家庭同兒童福利服務
家庭同兒童福利服務嘅目標，係維繫同加強家庭凝聚力，促進家庭和睦，協助個人同家庭預防或應付問題，並為未能夠自行應付需要嘅家庭提供協助。

醫務社會服務
醫務社會工作者進駐公立醫院同專科診所，擔當住聯繫醫務同社會服務嘅重要角色，協助病人達至康復同融入社會。

康復服務
康復服務嘅目標係協助殘疾人士盡量發展體能、智能同適應社群生活嘅能力，鼓勵佢哋融入社會，令佢哋享有同其他人一樣嘅平等權利。

安老服務
透過一系列支援服務，以照顧長者各方面嘅需要同提升佢哋嘅生活質素，並盡量幫助佢哋留喺熟悉嘅社區環境生活。

青少年服務
推行多種計劃同活動，以幫助青少年成為對社會負責同有貢獻嘅一員。

違法者服務
透過社區為本嘅康復服務同住院服務，協助違法者重返社會，成為守法公民。
丁葉燕薇

丁葉燕薇，JP（Jessie Ting Yip Yin Mei，1963年5月2號—）係香港政府退休公務員，做過行政長官辦公室常任秘書長、郵政署長同埋發展局主任（工務）等等。
佢畀人話同林鄭月娥好似樣，加埋陳甘美華就好似「三姐妹」。
2021年中國國民黨主席選舉

2021年中國國民黨主席選舉喺2021年9月25號舉行，將會選出中國國民黨嘅第11任主席，任期4年。選舉方式將採用國民黨黨員直接、平等、毋記名、單記、相對多數嘅投票制度。

選舉結果
選舉結果響25號公佈，由四號侯選人朱立倫以45.78%嘅得票率當選。雖然佢當選，但得票率未過半、而且係自2001年以嚟新低。
2月9號

2月9號係公曆年嘅第40日，離年尾重有325日（閏年326日）。
<< - 2月 - >>



大件事
384年：慕容垂稱帝，建立後燕。
1234年：孟珙嘅南宋軍隊同塔察兒嘅大蒙古國軍隊聯手攻陷蔡州，金哀宗自殺，金末帝死，金朝亡。
1825年：由於冇候選人攞到當選所需嘅選舉人票，所以美國眾議院選咗莊昆斯阿登斯做美國總統。
1849年：羅馬共和國（意大利文：Repubblica Romana (1849)）宣佈成立。
1870年：美國國家氣象局成立。
1900年：台維斯盃網球賽誕生。
1950年：美國共和黨參議員麥卡錫指責成個美國國務院四圍都係共產黨嘅人。
1962年：臺灣證券交易所正式開業。
1969年：美國波音公司造嘅波音747珍寶客機第一次飛。
1980年：香港最大嘅萬宜水庫起好，開始供水。
1982年：中共中央、國務院發出「關於進一步做好計劃生育工作的指示」，行一孩政策。
2005年：朝鮮中央通訊社首次承認朝鮮有核武，又聲稱無限期推遲六方會談。
2006年：英國衛生部門宣佈發現第三宗可能因為輸血而感染嘅新型「克雅二氏症」病例。
2006年：厄瓜多爾因邊界問題叫返駐哥倫比亞大使。
2008年：日本防衛省話，俄羅斯空軍嘅一架Tu-95轟炸機飛入日本伊豆群島領空3分鐘，日本航空自衛隊出動咗24架F-15戰鬥機同空中預警機升空攔截，而俄羅斯否認佢哋嘅轟炸機侵犯日本領空。
2014年：第19屆東京都知事選舉，舛添要一當選。
2014年：廣東道驅蝗行動。
2016年：香港2016年旺角騷亂場面受到控制。
2018年：2018年冬季奧林匹克運動會喺南韓平昌開幕，會期至2月25號。
2025年：2025年列支敦斯登大選（德文：Landtagswahl in Liechtenstein 2025），由Brigitte Haas（德文：Brigitte Haas）領導嘅愛國聯盟（德文：Vaterländische Union）攞到多數席位。
色

色（粵拼：sik1），或者叫色水（sik1 seoi2）、顏色（ngaan4 sik1），係人通過眼、腦同生活經驗所產生嘅一種對光嘅視覺反應：光係一種電磁波，會由光源射落去物件嗰度，而物件嘅表面會反射一部份嘅光（可以睇光學）；呢啲光有一部份會進入睇嗰個人對眼嗰度，眼嘅視網膜上面嘅感光細胞會對光有反應，當中「邊啲感光細胞反應零舍勁」就視乎光嘅頻率而定，而顏色查實就係個腦對感知到嘅光嘅頻率嘅判定（可以睇視知覺）；同時，唔同化學成份嘅物質喺「反射乜嘢頻率嘅光」上有差異，所以唔同化學成份嘅物質望落會有唔同嘅顏色。

物理現象
可見光嘅光譜
電磁波喺波長同埋強度上可以有好大差異，喺人可以感受到嘅波長範圍之內（約莫 312.30 納米到 745.40 納米）嘅電磁波就係所謂嘅可見光，有時亦都俾人簡稱叫做光。假如人將同一種光源喺各個波長嘅強度擺埋一齊，就可以得到呢種光源嘅光譜。一個物體嘅光譜決定呢件物體嘅光學特性，包括佢嘅顏色。唔同光譜可以被人接收為同一種顏色。雖然人可以將一種顏色定義為所有呢種光譜嘅總和，但係唔同嘅動物睇到嘅顏色係唔同嘅，唔同人所感覺到嘅顏色亦都係同嘅，所以呢個定義係相當主觀嘅。

色彩理論
内文：色彩理論
喺色彩理論上，一隻色可以用三個數值描述：
色相指一隻色有幾似俾人描繪成紅、橙、黃、綠、藍或者紫嘅顏色；色相值可以用一個單一數值嚟表示－色相可以想像成一個輪，輪上面有齊典型嘅紅橙黃綠藍紫六色，以及係呢六色之間嘅交界色，一隻色嘅色相就係佢喺呢個輪上面位於邊個「角度」，例如下圖嗰個色相輪入面位於 0 度（個色輪最上嗰一格）嘅色就係典型嘅黃色。原則上，唔同顏色之間並冇明確嘅分界線－一隻色喺色相輪上面嘅可能角度係連續性嘅，可以係 270 度、270.01 度、270.0001 度... 等等。
彩度大致上係指一隻色有幾「鮮艷」；假如亮度不變，一柞彩度低嘅色會顯得似一片片唔同深淺度嘅灰白色，而一柞彩度高嘅色就會偏離灰白，望落會好鮮艷。喺實際應用上，彩度都係可以用單一嘅數字嚟表示；下圖中間嗰個色彩輪就表達色相得嚟又包含埋彩度－愈近中心點嘅色就彩度愈低（似灰色）。
亮值係指一隻色有幾「光」；假設第啲因素不變，亮值高嘅顏色會接近白色，而亮值低嘅顏色會接近黑色。喺實際應用上，亮值都係可以用單一嘅數字嚟表示；例如下圖最右手邊嗰個色彩輪就表示彩度同亮值－左表示彩度高嘅藍色、右表示彩度高嘅黃色、上表示亮值高嘅色、而下表示亮值低嘅色。
色相輪（左）、彩度輪（中）同埋亮值輪（右）

點嗌
七彩噉衫
睇埋：色名
廿一世紀初嘅粵文有樣嘢幾出名，就係好興用 YXX 噉嘅字詞嚟形容顏色，例如：
... 等等。
人人讀音都會有雷同，好難概括得曬。
2月16號

2月16號係公曆年嘅第47日，離年尾重有318日（閏年319日）。
<< - 2月 - >>



大件事
1918年：立陶宛喺第一次世界大戰之後獨立，成立立陶宛共和國。
1923年：英國考古學家侯活卡特嘅考古隊打開埃及法老圖坦卡門嘅主墓室。
1934年：奧地利第一共和國政府擊敗奧地利社會民主黨組織嘅準軍事部隊，為期5日嘅奧地利內戰結束，衝突做成最少幾百人死。
1937年：Wallace Carothers（英文：Wallace Carothers）攞到尼龍嘅專利。
1959年：菲德爾·卡斯特羅就任古巴總理。
1968年：台灣民航公司10號班機喺臺灣臺北縣林口鄉墜毀，21死42傷。
1969年：香港成功進行當地首宗腎臟移植手術。
1976年：英國北海油田嘅奧克鑽油區正式運作。
1978年：首個B.B.S.（英文：Bulletin board system）喺美國芝加哥開始用。
1988年：馬來西亞過渡首相林良實將首相一職交回給馬哈迪。
1991年：一隻載人去睇香港賀歲煙花匯演嘅遊艇喺回航途中同一隻小輪相撞，遊艇上29人跌晒落海，一死。
1998年：由印尼峇里島飛臺灣臺北嘅中華航空676號班機喺中正國際機場降落時墜毀，202人死。
2002年：楊揚贏到2002年冬季奧林匹克運動會短道速滑女子500米金牌，係中國首面冬季奧林匹克運動會金牌，實現中國喺冰雪運動「零的突破」。
2005年：限制全球溫室氣體排放嘅《京都議定書》生效。
1月31號

1月31號係公曆年嘅第31日，離年尾重有334日（閏年335日）。
<< - 1月 - >>



大件事
1906年：厄瓜多爾發生地震（西班牙文：Terremoto de Ecuador y Colombia de 1906）。
1942年：日本軍大勝響馬來亞半島嘅英軍，馬來亞抗日戰爭結束。
1949年：中國人民解放軍喺中國國民黨北平守軍將領傅作義投降之後和平進入北平城，平津戰役結束。
1975年：安哥拉由葡萄牙獨立。
1984年：四名匪徒揸槍打劫停喺香港中環德輔道中寶生銀行外面嘅解款車，之後喺北角同銅鑼灣鬧市同警方三度爆發槍戰，一個20歲女人中流彈死。
2000年：阿拉斯加航空一客機由墨西哥Aeropuerto Internacional de Puerto Vallarta（西班牙文：Aeropuerto Internacional de Puerto Vallarta）經三藩市國際機場飛去Seattle–Tacoma International Airport（英文：Seattle–Tacoma International Airport）期間失事（西班牙文：Alaska Airlines Flight 261），機上88人咸不剌死晒。
2001年：日本航空兩客機喺燒津駿河湾（日文：駿河湾）上空爭啲相撞（日文：日本航空機駿河湾上空ニアミス事故）。
2002年：印尼落咗兩個星期暴雨，好多地方冧山泥同水浸，最少142人死，超過12萬公頃農田浸咗。爪哇、蘇門答臘同峇里災情最西利，而首都耶加達亦都水浸街。
2006年：格林斯潘卸任美國聯邦儲備局理事會主席，由美國總統經濟顧問委員會主席伯南克接任。
2008年：日本放送協會報導：中國出產嘅冷凍煎餃含有機磷系殺蟲劑「甲胺磷」事件，已搞到至少415個日本民眾中毒送醫。
2013年：中華民國總統府深夜出新聞稿，內定由行政院副院長江宜樺接任行政院長、交通部部長毛治國接任行政院副院長，時任行政院長陳冲轉任總統府資政。
2013年：香港本土（中文：香港本土）成立，聲稱唔支持港獨、民族自決同埋以武力方式應對中港矛盾。
2018年：港鐵沙田至中環線嘅灣仔地盤五日內第二度發現千磅戰時炸彈，至深夜疏散附近五千名市民。
2019年：關閉三年幾翻新嘅香港星光大道重開。
2020年：英國正式退出歐盟，英歐關係進入11個月長嘅過渡期。
2025年：墨西哥醫療噴射機公司一醫療航班由美國費城飛去墨西哥蒂華納，喺費城起飛後冇耐失事（西班牙文：Vuelo 056 de Med Jets），機上6人咸不剌死晒，地面亦有1死最少24傷。
洪都拉斯西班牙文

洪都拉斯西班牙文係中美洲國洪都拉斯用緊嘅西班牙文方言。

洪都拉斯西班牙文詞彙
呢啲係洪都拉斯西班牙文裏面嘅歇後語。
分詞

分詞係一啲語言入面嘅一種詞性，由動詞變化出唔同形態。喺英文同好多歐洲語言，分詞一般可以分做現在分詞（present participle）同過去分詞（past participle）兩類。
2024年

2024年係閏年，元旦係禮拜一。

大件事
1月1號：日本石川縣能登半島發生咗最大震度7級嘅地震。氣象廳將呢一連嘅地震命名做「令和6年能登半島地震」。
1月12號至2月10號：2023年亞足協亞洲盃，由卡塔爾足球代表隊贏冠軍。
1月13號：第11屆中華民國立法委員選舉兼第16屆中華民國總統選舉，賴清德當選中華民國總統。
2月14號：2024年金門近海快艇翻覆事故。
3月17號：第8屆俄羅斯總統選舉，由普京連任。
4月14號：第42屆香港電影金像獎。
4月14號：2023–24年美洲籃球冠軍聯賽決賽，由阿根廷嘅基姆薩籃球隊攞冠軍。
4月15號：格魯吉亞爆發2023–2024年格魯吉亞示威，抗議一條外國代理人法案。
4月21號：第二次全港戲院日。
5月1號：中華人民共和國梅大高速公路倒冧，48死30傷。
5月5號：2023–24年歐洲男子排球冠軍聯賽決賽，由意大利嘅特倫蒂諾排球攞冠軍。
5月10號起：2024年5月太陽風暴。
5月19號：伊朗發生2024年伊朗直升機事故，總統易卜拉欣·萊希推測係過咗身。
6月24號：中華人民共和國蘇州日本人學校斬人案，1死2傷。
7月4號至7月14號：2024年美洲國家盃淘汰賽。
7月7號：2024年COSAFA盃決賽，由安哥拉足球代表隊攞冠軍。
7月7號：2024年U17青年世界盃籃球賽決賽，由美國17歲以下國家男子籃球隊攞冠軍。
7月13號：賓夕凡尼亞州嘅巴特勒發生當勞侵遇刺案，2死3傷。
7月21號：祖·拜登退出第60屆美國總統選舉（英文：Withdrawal of Joe Biden from the 2024 United States presidential election）。
7月26號至8月11號：2024年夏季奧林匹克運動會喺法國巴黎舉行，美國喺獎牌榜以40金、44銀、42銅排第一。
8月16號：他信個女佩通坦被選做泰國總理。
11月5號：第60屆美國總統選舉。
香港節日

香港節日係喺香港嘅普遍節日，一般都會有唔同嘅活動來慶祝。呢啲節日大概可以分做傳統同埋西方嘅節日。

農曆新年
喺香港過新年，一樣能夠感受到中式傳統節日嘅喜慶氣氛，可以行年宵花市、食賀年美食、去廟宇參拜等，亦有國際時尚嘅花車巡遊、光雕匯演，傳統喜氣嘅維港煙花，特色地道嘅許願節、賀歲賽馬等，各式慶典熱鬧上演。

車公誕
車公誕喺初二或初三，好多善信都會去到車公廟轉風車、拜祭，祈福許願。
相傳，車公係宋朝（公元960至1279年）一位大元帥，曾平定華南一場叛亂。南宋末年，宋帝昺南下避難，車大元帥一直護駕到香港，並駐守西貢。後來獲道教奉為神明，並立廟供奉。

元宵節
元宵節喺農曆正月十五，係唐人嘅情人節，香港每年都會喺唔同地區嘅公園或公共休憩用地舉行元宵綵燈晚會。到咗夜晚，唔少家庭或者情侶，都會去花燈會去慶祝，賞花燈、猜燈謎，處處洋溢住濃濃嘅唐人情人節浪漫氣氛。

洪聖爺誕
洪聖爺誕喺農曆二月十三，係紀念洪聖大王嘅節日。相傳洪聖大王係唐朝重臣，姓洪名熙，官至番禺刺吏，通曉天文地理，常幫助商旅漁民。據講，佢死後英靈不滅，屢次拯救人民於災難。為咗紀念佢並祈求庇蔭，沿海漁民起廟祀奉，將佢奉為海神。
洪聖爺誕到新界上水、有逾800年歷史嘅河上鄉去，最能夠體驗香港嘅地道鄉村節慶文化。洪聖誕慶典當日，河上鄉有飄色巡遊匯演、大型盆菜宴、粵劇同埋搶花炮儀式。

清明
拜祭祖先，係東方人幾千年來嘅傳統習俗。喺清明，孝子賢孫會去到先人嘅墓前拜祭，清除雜草同供奉生果香酒，以表示對先人嘅尊敬。香港大部分墳地墓園都有公共交通連接，清明節當日更有特別加班服務嘅安排。

媽祖生
内文：天后誕
媽祖生喺廿三，香港嘅漁民人數越來越少，但係海上守護神天后娘娘仍然廣受擁戴。每年天后誕，香港各區70幾座天后廟都有慶祝活動，其中以元朗花炮會景巡遊同西貢大廟灣慶典最受矚目。
相傳天后姓林名默，自細就有預測天氣嘅特殊本領，喺海難中救人無數，過去香港沿海鄉民同漁民都起廟供奉佢，以祈求風調雨順，漁獲豐收。

太平清醮
内文：長洲太平清醮
太平清醮喺初五至初九，係香港獨有嘅民間節慶，歡騰又充滿地道色彩。節慶期間，島上居民全情參與，舞龍舞獅鑼鼓喧天，其中「搶包山」比賽同飄色會景巡遊係主要亮點。
由於獨一無二嘅搶包山，長洲太平清醮又叫做「包山節」，「醮」意思係祭祀活動。相傳清朝中葉長洲瘟疫為患，居民向北帝神祈福，並奉北帝神像遊行，疫症至消除。今日，長洲太平清醮唔單只係國家級非物質文化遺產，更獲美國《時代週刊》雜誌網站選為「全球十大古怪節日」之一。

佛誕
佛誕喺初八，每年佛誕，全香港佛堂寺廟都有禮佛慶典同浴佛法會，其中以大嶼山寶蓮禪寺嘅活動最盛大。佛誕又叫「浴佛節」，相傳佛祖出世嘅時候，天上有九條龍噴下清泉為佢沐浴，所以日後佛誕都有呢個儀式。今日善信會以香湯沐浴佛身，寓意以佛祖嘅智能，洗滌污濁，淨化心靈。同樣蘊藏禪理嘅重有賀誕嘢食蒝荽餅，餅味帶甘苦，寓意人生苦盡甘來。

譚公誕
譚公誕喺初八，每年譚公誕香港多座譚公廟都有賀誕活動，其中筲箕灣譚公廟嘅慶典，規模最大亦最有睇頭。

端午節
端午節喺初五，端午節唔單止係唐式傳統節慶，仲可以係熱鬧嘅體育盛會。
端午節係紀念戰國時期楚國賢臣屈原嘅節日，佢為咗力諫君主而自溺於汨羅江。傳說鄉民喺江上爬龍舟找尋屈原嘅遺體，不斷敲鑼擊鼓嚇走魚群，並且將糭投入江中，以免魚蝦啄食佢嘅遺體。自此以後，爬龍舟同食糭成為咗端午節嘅習俗。
端午節前後，香港多個沿海地區都會奉行傳統習俗，舉行龍舟競渡活動。呢項充滿民間色彩嘅節慶，近年已經發展成為國際化嘅體育運動，令到賽事更具觀賞趣味。
端午節期間，好多香港市民除咗品嚐應節嘅糭，亦會暢泳於碧波之中，泡泡寓意吉祥嘅「龍舟水」，藉此感受節日氣氛。

關帝誕
關帝係三國時代（公元220至280年）嘅歷史人物，係正義同忠烈嘅象徵。位於香港荷李活道嘅文武廟，供奉關帝（武帝）同文昌帝（文帝）。每年農曆六月廿四嘅關帝誕，文武廟都會有相關嘅拜祭儀式。

盂蘭節
盂蘭節係唐人傳統祭祖嘅節日之一，香港人俗稱「鬼節」，喺當日啲人通常會祭祀祖先，教育子孫後代要孝敬父母，善待親人。此外，因為傳說農曆七月鬼魂可以來到人間，部分市民會喺路邊焚燒紙錢香燭以超渡遊魂。
喺這個月裡，香港各區嘅公園、廣場或球場多數會舉辦盂蘭勝會，其中以喺銅鑼灣維多利亞公園舉辦嘅潮人盂蘭文化節最為盛大。此外，各區嘅神功戲表演同樣不容錯過。神功係指為神做功德嘅意思，因為慶祝神誕或配合打醮等活動而上演嘅戲曲所以叫做神功戲。一般神功戲會喺臨時搭建嘅竹棚上演，以便人神共樂。
過去潮籍人士由中國內地移居到香港嘅時候帶來咗盂蘭勝會嘅傳統，今日已經有百幾年歷史。佢哋所辦嘅盂蘭勝會，由農曆七月初一舉行，一直到七月底，活動包括祭祀、燒紙錢、派平安米、福物競投、神功戲演出等。2011年，香港潮人盂蘭勝會更被列入第三批《國家級非物質文化遺產名錄》之中。

中秋節
中秋節喺十五，係圓人團圓嘅佳節，香港人跟親朋好友歡聚、賞花燈之餘，重會品嚐口味多元化嘅月餅。呢啲熱鬧溫馨嘅活動，為不朽嘅傳統添上新意同活力，亦帶來地道嘅中秋色彩。
中秋期間，全香港多處都會舉行中秋綵燈會，畀旅客同市民歡聚同慶佳節。其中以維多利亞公園嘅中秋綵燈會規模最大，豐富節目包括綵燈展覽、傳統技藝表演、遊戲攤位同燈謎競猜等。
香港出產嘅月餅，除咗傳統嘅蓮蓉口味，重有千變萬化嘅口味，有世界首創嘅冰皮月餅，重有充滿地道風味嘅芝麻豆花、香滑奶茶、雪糕月餅、軟心餡料嘅流心月餅、名貴嘅黑松露菌月餅、法國鵝肝月餅等。著重健康飲食嘅，重可以選擇低糖月餅。

重陽節
内文：海鮮街
重陽節喺初九，又叫秋祭，係唐人憑弔先人、食海鮮敬老尊賢嘅傳統節日。據講，登高呢個習俗源自漢代（公元前202至公元220年），當時有一位相士對海鮮街鄉民桓景話，喺初九，佢一定要帶佢嘅家眷到鄉郊嘅最高處暫避災禍。結果成條鄉村經歷咗一場浩劫，而佢亦因為登山而倖免於難。自此，後人效法登高之舉，成為習俗。
今日，喺重陽節當日，有啲香港人會全家帶住海鮮街海鮮果品同糕點登高掃墓，亦有市民會趁住秋高氣爽之際去登高。

冬至
俗話有話：「冬大過年」，對唐人來講，除咗農曆新年，冬至可以話係最重要嘅傳統節日。冬至係二十四節氣之一，起源同東方人嘅陰、陽觀念有關。冬至係一年之中晚間時間最長嘅一日，而唐人相信呢日正喺陰寒本性最強烈嘅時候，但係亦代表「陽」嘅光明同溫暖將逐漸取代「陰」嘅極寒本性，因此，冬至係一個協調同和諧嘅歡樂時刻。
今日，喺冬至當晚，香港市民都會同親友好好食一餐豐富嘅晚飯、食湯丸應節，共聚天倫。

復活節
喺眾多西方節日之中，除咗聖誕節，復活節亦係香港嘅公眾假期。香港市民會趁住呢幾日假期，以唔同嘅方式輕鬆一下。好多餐廳又會推出復活節嘅主題菜單，麵包舖、蛋糕舖更會精心烘製可愛嘅白兔、雞仔造型包點，維妙維肖。

萬聖節
每年10月，香港搖身變成「萬聖狂歡之城」。盛大多樣嘅萬聖節活動、熱鬧逗趣嘅節日氣氛、驚喜十足嘅美食。着上奇裝異服，投身蘭桂坊嘅鬼魅派對

聖誕節
内文：香港聖誕文化
十二月聖誕節維港兩岸嘅摩天大樓、大街小巷掛滿創意燈飾，華麗亮眼。重會有旅遊景點嘅節日主題活動、商場嘅減價優惠同餐廳嘅聖誕大餐，仲有嘢玩。
關景鴻

關景鴻，JP（英文：Eddie Kwan King Hung ，1957年9月19號—2023年6月）係香港企業家同會計師，有「移民教父」之稱，為景鴻移民（集團）顧問有限公司嘅創辦人及前任主席。

生平
關景鴻祖籍廣東開平，中學就讀於澳門粵華中學，1978年從香港理工學院會計專業畢業，到1980年跟從父母移民加拿大，佢自己亦繼續從事會計。其後佢喺香港移民潮下，唔少朋友向關景鴻了解移民嘅事項，關景鴻自己亦同加拿大移民部門了解詳情下而累積經驗。1990年，關景鴻辭去會計師一職，喺卡爾加里大學修讀移民法，並創立景鴻移民顧問有限公司，全力擔當移民顧問。據悉佢創業第一年喺低成本運作嘅情況下，一個月已經接咗30宗移民個案，一年個案達400宗。其創辦嘅景鴻集團喺TVB嘅《宣傳易》嘅廣告台詞「永遠朋友，永遠服務。」﹑「我可以幫到你。」、「保證申請成功，否則原銀奉還。」深入民心，但佢最初係喺亞洲電視展出廣告。
2023年7月19號，景鴻集團發布訃文稱關景鴻已經喺2023年6月（日期待查）離世，終年66歲。（有說65歲）
火牛陣

火牛陣係戰國時齊國將領田單發明嘅戰術。

戰國時代
戰國嗰陣時，燕國將領樂毅打齊國，齊國將領堅守即墨（即係山東平度），之後用反間計，散佈流言，促使燕王以將領騎劫取代樂毅，又向燕軍詐降；夜晚，響田單幾千隻牛嘅角上綁把刀，牛尾綁上浸過油嘅葦束，之後用火點燃，猛衝燕軍，又派五千個勇士隨後衝殺，大敗燕軍，令齊國最後不致於亡國。

南宋
南宋紹興元年，平秀州水賊邵青起事，朝廷派王德率領大軍進剿；邵青用火牛陣出擊，王德發現邵青徵牛，知道佢打算用火牛陣，好有信心應付到。佢安排軍隊萬箭齊發，啲牛好驚，反而掉頭衝入邵青陣入面，踩死咗好多士兵，平定叛亂。
淳祐元年，蒙古用火牛陣攻打吳曦建立嘅吳蜀，但係漢州守將王夔趕走啲牛，突圍而走。

近現代
1930年國共內戰嗰時，共軍響長沙用火牛陣，成功擊破國軍防線；日軍喺侵華戰爭亦都用過火牛陣。
'No Way to Prevent This,' Says Only Nation Where This Regularly Happens

《'No Way to Prevent This,' Says Only Nation Where This Regularly Happens》（粵譯：「呢種情況冇辦法阻止，」世界上唯一一個有呢種情況嘅國家聲稱）係美國諷刺新聞組織《洋葱報（英文：The Onion）》喺每次美國大規模槍擊事件（英文：Mass shootings in the United States）之後發佈嘅新聞頭條，諷刺美國面對槍械暴力一問題嘅失敗。
每篇文章長約200個字，除咗槍擊案地點同受害者人數之外大致一樣。一位虛構，通常唔住喺槍擊案發生嘅州嘅市民被引述話槍擊案係「一場悲劇」，但係「任何人都冇辦法阻止佢哋發生」。文章最後表示美國係「世界上唯一一個過去八年每個月有約兩個槍擊事件發生嘅經濟發達國家」同埋美國人認為自己同局勢「無助」。
詐騙園區

詐騙園區或者詐騙營，又叫電詐園區，係指一個專門用嚟搞電信詐騙同網絡詐騙嘅特定大型地區。喺呢啲詐騙園區入面，所需嘅電信設備、文件偽造工具等等，可以畀多間詐騙公司同犯罪集團共用。除咗詐騙工作所需要嘅辦公室之外，園區通常仲會提供其他生活物資所需嘅設施，例如宿舍、餐廳、商店、超級市場等等。通常詐騙園區會結合埋人口拐賣，誘拐外面的人，之後以暴力強制嘅方式強迫佢地到詐騙園區工作。
何韵池

何韵池（英文：Latrice He，1999年10月31日—）係香港女演員，2024年參加ViuTV戲劇選秀真人騷《選角》贏到「最佳女演員」獎。
石油輸出國組織

石油輸出國組織（英文：Organization of the Petroleum Exporting Countries，簡稱OPEC、油組）係個國際組織，1960年9月10號創立，會員國係14個出產石油嘅國，嚟自中東、非洲同南美。

組織同結構
喺1960年代同1970年代嘅一連串步驟入面，石油輸出國組織（OPEC）搞亂咗全球石油生產嘅系統，畀產油國多咗好處，唔再畀一班主導嘅英美石油公司（即係七姊妹）壟斷。OPEC內部嘅產油國之間有咗協調，佢哋更容易將石油生產國有化，定出對佢哋有利嘅油價，又唔使驚西方政府同公司懲罰佢哋。喺OPEC成立之前，個別產油國如果試圖改變自己境內石油生產嘅管理方式，就會畀人罰。佢哋可能會畀軍事脅迫（例如1953年，美國同英國搞咗場政變搞亂穆罕默德·摩薩台，因為佢將伊朗嘅石油生產國有化），又或者經濟上畀人搞亂（例如七姊妹會喺唔服從嘅國家減產，喺其他地方加產），只要同七姊妹同佢哋政府嘅利益相悖就畀人搞亂。
OPEC背後嘅組織邏輯係，佢嘅成員國集體覺得限制世界石油供應係佢哋嘅共同利益，咁就可以賺更高嘅價錢。 但係，OPEC內部嘅大問題係，個別成員國覺得違反承諾、盡量多生產石油係理性嘅行為，呢個真係好頭痕。
政治學家傑夫·科爾根話，自1980年代起，OPEC基本上失敗咗，達唔到佢嘅目標（限制世界石油供應、穩定價格同提高長期平均收入）。 佢發現成員國有96%嘅承諾都係呃人嘅。 呢個分析涵蓋咗1982年至2009年嘅時期。 如果成員國有時守承諾，其實係因為呢啲承諾同佢哋即使冇OPEC都會做嘅嘢一樣。經常呃人嘅一個大原因係，OPEC唔會懲罰唔守承諾嘅成員。
2020年6月，所有參與OPEC+框架嘅國家一齊同意引入補償機制，確保完全遵守同執行商定嘅石油減產措施。呢個舉措同OPEC嘅一個既定目標一致：維持穩定嘅石油市場，值得一提嘅係，石油市場比其他能源商品相對穩定咗啲。
領導同決策
睇埋：OPEC秘書長名單
2010年12月，OPEC會議代表喺厄瓜多爾基多嘅瑞士酒店
OPEC會議係組織嘅最高權力機構，通常由成員國嘅石油部長帶領嘅代表團組成。組織嘅行政首腦係OPEC秘書長。會議通常喺維也納總部舉行，每年至少兩次，需要時會開額外嘅特別會議。佢通常以一致同「一國一票」嘅原則運作，每個國家向年度預算繳納相同嘅會費。 不過，因為沙地阿拉伯係全球最大同最賺錢嘅石油出口國，有足夠產能做傳統嘅搖擺生產者去平衡全球市場，所以佢被視為「OPEC嘅實際上領導者」。
國際卡特爾
OPEC成員有時透過組織嘅石油生產同價格協議，表現出明顯嘅反競爭卡特爾行為。 經濟學家經常話OPEC係一個教科書式嘅卡特爾例子，合作減少市場競爭，正如經合組織嘅《工業組織經濟學同競爭法詞彙》所定義：
國際商品協議涵蓋咖啡、糖、錫同最近嘅石油（OPEC：石油輸出國組織）等產品，係國際卡特爾嘅例子，公開涉及唔同國家政府之間嘅協議。
雖然OPEC有時被引用為卡特爾嘅教科書例子，但唔少權威同學術來源對組織嘅角色有更廣泛嘅看法。例如，美國能源情報署嘅詞彙解釋OPEC為：
一個政府間組織，其既定目標係「協調同統一成員國嘅石油政策」。
《牛津能源科學詞典》（2017年）將OPEC定義為：
一個喺1960年成立嘅組織，旨在協調其成員國嘅石油政策，最初嘅目標係確保向消費國提供定期供應，並以公平回報資本投資嘅價格。
OPEC成員好傾向將佢哋嘅組織描述為市場穩定嘅溫和力量，而唔係強大嘅反競爭卡特爾。作為辯護，呢個組織成立時係為咗對抗之前嘅七姊妹跨國石油公司卡特爾，而非OPEC嘅能源供應商保持咗足夠嘅市場份額，全球競爭程度都幾高。 再加上，因為經濟上嘅「囚徒困境」鼓勵每個成員國個別地減價同超出生產配額， OPEC內部嘅廣泛作弊經常削弱咗佢透過集體行動影響全球油價嘅能力。 政治學家傑夫·科爾根挑戰咗OPEC係卡特爾嘅講法，指出組織內部嘅作弊好普遍：「一個卡特爾要定嚴格嘅目標並達到；OPEC定咗輕鬆嘅目標，但連呢啲都達唔到。」
OPEC從未捲入同世界貿易組織競爭規則有關嘅任何爭議，雖然兩個組織嘅目標、行動同原則差別好大。 美國一項重要嘅地區法院判決認為，OPEC嘅磋商受外國主權豁免法保護為「政府」行為，因此超出咗美國競爭法管轄「商業」行為嘅範圍。 雖然有反對OPEC嘅民意，但限制組織主權豁免嘅立法提案，例如禁止石油生產同出口卡特爾法案，至今都未成功。
衝突
OPEC經常好難喺政策決定上達成共識，因為其成員國喺石油出口能力、生產成本、儲量、地質特徵、人口、經濟發展、預算狀況同政治環境等方面差異好大。 事實上，喺市場週期中，石油儲量本身可能成為嚴重衝突、唔穩定同失衡嘅根源，經濟學家稱之為「自然資源詛咒」。 另一個複雜因素係同宗教有關嘅中東衝突，係呢個石油豐富地區地緣政治景觀嘅反覆特徵。 OPEC歷史上嘅國際重要衝突包括六日戰爭（1967年）、贖罪日戰爭（1973年）、巴勒斯坦武裝分子發起嘅人質圍攻（1975年）、伊朗革命（1979年）、伊朗–伊拉克戰爭（1980–1988年）、伊拉克佔領科威特（1990–1991年）、九一一襲擊（2001年）、美國佔領伊拉克（2003–2011年）、尼日爾三角洲衝突（2004年至今）、阿拉伯之春（2010–2012年）、利比亞危機（2011年至今）同國際對伊朗嘅禁運（2012–2016年）。雖然呢類事件可能暫時擾亂石油供應同推高價格，但頻繁嘅爭議同唔穩定往往限制咗OPEC嘅長期凝聚力同效能。
曹承衍

曹承衍（韓文：조승연，1996年8月5號—），藝名WOODZ（韓文：우즈），佢係韓國創作歌手同時仲系音樂製作人。2014嗰年係UNIQ成員,主力係主Rap同副唱 ; 2016年用「Luizy」呢個名作為Solo嘅Rapper出道。到2018年開始用「WOODZ」藝名作為Solo、R&B歌手活動。去到2019年以X1(期間限定男子團) 擔當主唱及主Rap活動。到2020年再用返「WOODZ」嘅名黎繼續做返創作歌手同埋音樂製作人。 實力得到其他音樂製作人認同, 所以得到All-Rounder 全能型嘅歌手稱號。 2023年仲得到最佳韓國K-POP 專輯嘅第三名。
多哈艾哈里

多哈艾哈里（英文：Doha Al Ahli SC），係卡塔爾多哈嘅一間職業足球球會，依家踢緊卡塔爾星級足球聯賽。
親民的品味

《親民的品味》（英文：Fancy But Not Pricey）係香港無綫電視製作嘅飲食節目，由楊尚友主持，去名貴食材嘅原產地了解食材矜貴嘅原因。節目喺2025年1月9號到2月21號逢禮拜四、五21:30-22:00喺TVB Plus播出。
獎門人感謝祭

《獎門人感謝祭》（英文：Super Trio Special）係香港無綫電視嘅遊戲節目，亦係植入咗無綫電視網購業務「鄰住買」宣傳嘅節目，最初定位做《開心無敵獎門人》嘅番外篇，但累積播放集數已經超越咗《開心無敵獎門人》本身。節目由2022年12月18號開始唔定期播出，原本宣佈2024年5月播出最後一集，但同年8月改用《大師兄感謝祭》名義繼續播出，不過就由「獎門人」曾志偉改為「大師兄」錢嘉樂領銜主持。不過《大師兄感謝祭》播咗3集後，《獎門人感謝祭》再喺同年11月台慶月復出。
北大西洋公約組織

北大西洋公約組織（英文：North Atlantic Treaty Organization，縮寫NATO；法文：Organisation du traité de l'Atlantique nord，縮寫OTAN），簡稱北約，係歐洲同北美洲國家為協同防衞而起嘅國際組織，亦係軍事同盟組織。佢係喺1949年4月4號，北美洲同西歐共12個國家喺美國華盛頓簽署《北大西洋公約（英文：North Atlantic Treaty）》後正式成立。北約由公約第5條規定要保障成員國集體安全，所以北約各國加盟後同意喺任何一位成員國確認俾第三方國家攻擊時，其他成員國會做出即時反應嚟集體防衞。
北約嘅總部原本係喺法國巴黎，後來搬咗去比利時布魯塞爾。

成立原因
第二次世界大戰後，8個東歐嘅社會主義國家都喺蘇聯嘅控制下（之後除咗南斯拉夫都加入咗華沙公約組織‎）；而中、西歐其他國家，包括戰敗嘅德國同埋意大利，戰勝嘅英、法等國同其他好多國家，都因為受到戰爭破壞，經濟疲弱，社會動盪，加上各國之內，共產黨勢力膨脹，都大有被赤化嘅可能。美國怕無咗成個歐洲，勢必會令佢嘅勢力退返大西洋嘅西岸，令北美形勢陷於孤立，因而一面對歐洲實行馬蘇計劃，對中、西歐非共產國家提供大量軍事、經濟援助，另一方面成立軍事組織——「北大西洋公約組織」嚟對抗蘇聯同東歐集團。

會員國
内文：北約會員國
北約嘅32個會員國包括：
阿爾巴尼亞
 比利時
 保加利亞
 加拿大
 克羅地亞
 捷克
 丹麥
 愛沙尼亞
 芬蘭
 法國
 德國
 希臘
 匈牙利
 冰島
 意大利
 拉脫維亞
 立陶宛
 盧森堡
 黑山
 荷蘭
 北馬其頓
 挪威
 波蘭
 葡萄牙
 羅馬尼亞
 斯洛伐克
 斯洛文尼亞
 西班牙
 瑞典
 土耳其
 英國
 美國
北約會員國冇義務保衛喺北回歸線以南嘅領土。
北約有32個會員國，大部分喺歐洲，另外兩個喺北美洲。北約嘅「責任區域」根據北大西洋公約第六條定義，包括歐洲、北美洲、土耳其，以及北北回歸線嘅北大西洋島嶼。北大西洋（同樣喺北回歸線以北）同地中海海域嘅船隻、飛機或者其他部隊受到攻擊都可能觸發第5條嘅反應。
喺原公約談判期間，美國堅持將例如比屬剛果嘅殖民地排除喺條約範圍以外。 不過，法屬阿爾及利亞直到其喺1962年7月3日獨立前仍然受條約保護。
北約嘅32個會員國中，有12個係1949年創始會員，其他20個係喺十輪擴展中加入。

特殊安排
作為創始會員加入北約嘅三個北歐國家——丹麥、冰島同挪威——選擇喺三方面限制參與：唔會有永久嘅平時基地，唔會存放核彈頭，亦唔會進行盟軍嘅軍事活動（除非被邀請）。但係，丹麥允許美國太空軍喺格陵蘭維持皮圖菲克太空基地。
從1960年代中期到1990年代中期，法國實行「高盧－密特朗主義」，以獨立於北約嘅軍事策略。尼古拉·薩科齊喺2009年談判令法國重返北約整合軍事指揮部及國防規劃委員會，後者於翌年解散。但係，法國仍係唯一唔參與核規劃小組嘅北約會員國，亦唔會好似美國同英國咁，承諾將佢啲核潛艇交由聯盟使用。

成員國
深藍色嘅係北約成員國
北大西洋公約組織嘅成員國，包括西歐嘅英國、法國（喺1966年退出，2009年加入返）、德國、比利時、荷蘭、盧森堡；北歐嘅丹麥、挪威、瑞典、冰島、芬蘭；南歐嘅意大利、希臘、西班牙、葡萄牙、保加利亞、羅馬尼亞、阿爾巴尼亞、克羅地亞、黑山、北馬其頓；東歐嘅愛沙尼亞、拉脫維亞、立陶宛；中歐嘅捷克、匈牙利、波蘭、斯洛伐克、斯洛文尼亞；大西洋彼岸嘅美國、加拿大；同埋亞歐交界、戰略地位好重要嘅土耳其，合共32個國家。

組織同協防條款
北約設有一名秘書長處理日常事務。由於佢係軍事組織，所以各成員國國防部長會定期舉行會議。組織嘅主要功能，就係協防各個會員國。任何成員國嘅安全受到威脅，其他國家有加以協助嘅義務。不過，協防行動須要先由組織會員國開會通過。
戰後防務，其實主要由美國出力。喺各成員國中，大多數都有美國駐軍，以保障歐洲地區嘅安全。不過美國如果調動軍隊，同運用設喺該國嘅軍事設施，須要先得該國同意。其中，駐有美軍最多嘅地區係德國。北約嘅軍事指揮，主要係由美國將領擔任。

擴展
内文：北約擴展
北約自從德國統一同冷戰結束後，新增咗16個成員國。
北約喺1949年4月4號簽訂咗北大西洋公約（華盛頓條約）而搞起。聯盟最初有12個創始成員國，包括比利時、加拿大、丹麥、法國、冰島、意大利、盧森堡、荷蘭、挪威、葡萄牙、英國同美國。
冷戰期間有四個新成員加入：希臘（1952年）、土耳其（1952年）、西德（1955年）同西班牙（1982年）。喺蘇聯解體之後，好多前華沙條約同後蘇聯國家想加入。1990年，前東德嘅地盤因為德國統一而加咗入北約。喺1999年華盛頓峰會，匈牙利、波蘭同捷克正式加入，北約仲出咗新嘅入會指引，用咗個性化嘅「入會行動計劃」。呢啲計劃管住咗新成員嘅加入：2004年有保加利亞、愛沙尼亞、拉脫維亞、立陶宛、羅馬尼亞、斯洛伐克同斯洛文尼亞；2009年有阿爾巴尼亞同克羅地亞；2017年有蒙特內哥羅；2020年有北馬其頓。 芬蘭同瑞典係最新嘅成員，分別喺2023年4月4號同2024年3月7號加入，受俄羅斯入侵烏克蘭刺激而加快咗步伐。
烏克蘭同北約嘅關係喺2002年開始，簽咗北約-烏克蘭行動計劃。 2010年，喺總統亞努科維奇帶領下，烏克蘭重申咗佢嘅不結盟地位，放棄咗加入北約嘅目標。 喺2014年烏克蘭革命期間，俄羅斯佔領咗克里米亞，仲支持咗烏克蘭東部嘅俄羅斯分離主義武裝。結果，2014年12月，烏克蘭國會投票結束咗不結盟地位， 到2019年更加喺烏克蘭憲法入面寫咗加入北約嘅目標。 喺2021年6月布魯塞爾峰會，北約領袖確認烏克蘭最終會加入聯盟，仲支持烏克蘭有權自己決定前路，唔受干涉。 到2021年尾，俄羅斯又喺烏克蘭邊境大規模集結軍隊。11月30號，俄羅斯總統普京話如果烏克蘭加入北約，或者喺烏克蘭部署導彈防禦系統同遠程導彈，就係過咗條紅線。不過當時無計劃喺烏克蘭部署導彈。 俄羅斯外交部起草咗一份條約，禁止烏克蘭同任何後蘇聯國家加入北約。 北約秘書長斯托爾滕貝格回應話，呢個決定係由烏克蘭同北約成員國話事，「俄羅斯無權否決，無權插嘴，更加無權搞個勢力範圍去控制鄰國」。 北約提議同俄羅斯改善溝通，傾吓導彈部署同軍演嘅事宜，但前提係俄羅斯要從烏克蘭邊境撤軍。 但俄羅斯喺2022年2月入侵咗烏克蘭。烏克蘭喺2022年9月申請加入北約，因為俄羅斯吞併咗烏克蘭東南部。
喬治亞喺2008年布加勒斯特峰會上畀咗「未來會員」嘅承諾， 但美國總統巴拉克·奧巴馬喺2014年話，喬治亞「而家唔喺加入嘅路上」。
2022年2月，反對俄羅斯入侵烏克蘭嘅示威者喺芬蘭赫爾辛基參議院廣場經過亞歷山大二世雕像
俄羅斯繼續喺政治上反對北約再擴展，覺得同蘇聯領袖戈巴卓夫同歐美談判者之間嘅非正式共識唔符，當時係為咗和平統一德國。 2016年6月列瓦達中心嘅民調發現，68%嘅俄羅斯人覺得北約喺波羅的海國家同波蘭部署軍隊—呢啲係同俄羅斯接壤嘅前東歐集團國家—係對俄羅斯嘅威脅。 相反，2017年皮尤研究中心嘅調查顯示，65%嘅波蘭人覺得俄羅斯係「重大威脅」，而喺所有北約國家平均有31%咁講， 2018年67%嘅波蘭人支持美國軍隊駐紮喺波蘭。 2016年蓋洛普調查嘅非獨聯體東歐國家中，除咗塞爾維亞同蒙特內哥羅，其他國家多數覺得北約係保護聯盟，而唔係威脅。 2006年喺《安全研究》期刊嘅一篇研究話，北約擴展有助於中東歐嘅民主鞏固。 中國都反對北約再擴展。
香港新市鎮

香港新市鎮喺1973年開始發展，而家已經發展咗9個新市鎮（香港政府以前叫衛星城市），應付香港人口增長，同埋分散擠迫市區入面嘅人口，改善香港人居住環境。現時嘅新市鎮有：荃灣（包括葵涌同青衣）、沙田（包括馬鞍山）、屯門、大埔、粉嶺同上水、元朗、將軍澳、天水圍、東涌。呢啲新市鎮都屬於唔同嘅新市鎮發展階段。全面發展後，可以容納大概400萬人口。不過，政府目前唔會進一步再發展大型新市鎮、而係發展好似啓德噉嘅中型新發展區同新界嘅新發展區。

新市鎮中心
由沙田同屯門開始，差唔多每個新市鎮都有刻意規劃嘅「市中心」區域（都有次一級嘅市中心，譬如青衣同馬鞍山），集中所有最重要嘅市政設施，例如大會堂、公共圖書館、法院、市鎮主公園、交通樞紐、大型商場等等。現時設有明確市中心嘅新市鎮有沙田、屯門同將軍澳等等。
字母ſ

ſ，拉丁字母之一，佢由s變成，兩個一樣，祇不過拉丁文演化手寫字款，得出唔同寫法。ſ 長，s 圓。歐洲有段時間兩者隨意混用。後尾各地都立埋規舉，教人點樣用法，長放開頭中間，圓就放尾。後來用法各文有異，有多啲規舉。一般無意義之分，至終消亡。德文有啲情況，仍然有用。
ſ 形容為長，按位叫頭或中。s 形容為短同圓，按位叫尾。佢唔祇一款寫法，有ſ、ſ、 ſ、 ſ咁。
原本拉丁字母無分大小階，大小祇不過手寫字款之分，人人隨心所用。後世有印刷先至有劃一，ſ 一般認為無另立大階，大階即S。不過實情有過大階。
後世希臘文亦有對應拉丁文，常用σ，尾用ς。
ſ 同 f 好似，要小心唔好搞錯。有啲字款ſ 有左一橫，但唔會棟穿，同 f 更似。
舊書人見到孖s會寫 ſſ 或者 ſs 。德文會二為一，寫成ß 。
數學用積分號∫，亦由ſ 變成，皆因積拉丁文為summa，當時寫造ſumma，萊布尼茲就用咗第一字母代表。萬國音標亦有ʃ，以示清齦腭擦音。
金頭髮

金頭髮（英文：blond / fair hair）係指一個人嘅毛髮（包括頭髮同鬍鬚等）黑色素含量低，所以呈現金黃噉嘅色澤。
張靜茵

張靜茵（英文：Anita Cheung，1992年12月27號—）係香港電台主持人，前亞洲電視財經主播同投行分析師。澳門出世，有葡國血統，參加過2018年度亞洲小姐香港賽區競選。2021年獲選成為「JCI全港時尚專業女性」。

簡歷
張靜茵喺香港城市大學修讀電子工程系，主修信息工程，2015年喺芬蘭阿爾託大學（中文：阿爾託大學）修讀計算機科學。
佢2016年做咗愛康健齒科集團代言人，被評為「最甜美微笑天使」。
佢喺2018香港電腦通訊節（中文：香港電腦通訊節）獲得由香港電腦商會協辦，由旅遊達人項明生、小斯頒發「旅遊界女網紅」獎。
2021年獲城市女青年商會頒發「全港時尚專業女性」。

參加選美
張靜茵參加2018年度亞洲小姐香港賽區競選選拔，成為十位入圍佳麗中大熱之一。佢笑言一直以來喺飲食上都冇戒口，被訪問到才藝表演，佢自細對音樂充滿興趣，無論中西方樂器都難唔到佢，重去到演奏級。德國體操男神阮馬素（中文：阮馬素）喺9位佳麗中選出3號張靜茵最有冠軍相。
散文

散文（粵拼：saan2 man4；英文：prose）定義上係指一篇用文字寫嘅作品寫到好似自然講嘢噉。例如廿世紀嘅中文書面語原則上係要寫到似標準官話講嘢，粵語白話文（簡稱粵文）係想寫到似粵語講嘢，標準嘅英文係想寫到似英格蘭話講嘢。散文相對於（寫到唔似自然講嘢嘅）韻文或者詩歌。
散文喺主題同體裁上唔限，可抒情、記敘、論理，唔似得韻文或者詩歌噉講究音韻排比。

歷史
唔該幫下手加長、改好啲呢篇文。討論頁或者要求加料版可能有多啲資料。 (2020年10月)
睇埋：中國散文、古希臘文學、羅馬文學、伊莉莎白時期文學 § 散文、奧古斯都散文、復辟時期文學 § 散文體裁同鄂圖曼帝國散文
拉丁文對好多歐洲國家嘅散文發展有重大影響，尤其係羅馬大演說家西塞羅（公元前106–43年）嘅貢獻。直到近代，拉丁文一直係歐洲知識分子嘅共通語言，笛卡兒（1596–1650）、法蘭西斯·培根（1561–1626）、史賓諾莎（1632–1677）等巨著皆以拉丁文出版。最後一批以拉丁散文為主嘅重要著作包括史威登堡（1772年歿）、林奈（1778年歿）、歐拉（1783年歿）、高斯（1855年歿）、牛頓（1727年歿）等人嘅作品。
17世紀至20世紀中葉，法文取代咗拉丁文嘅地位，直至英文崛起為止：  
> 大約三百年間，法文散文係歐洲智識用嚟構思同傳達歷史、外交、定義、評論、人際關係——除咗形而上學之外所有嘢——嘅形式。可以話，德文散文缺乏清晰具體嘅表達方式，係歐洲文明嘅一大災難。

特質
散文通常缺乏傳統詩歌入面詩句嘅嚴謹格律結構。佢包含完整語法句子（意識流敘事除外）同段落，而詩歌則常用押韻或節奏格式。某啲散文作品會運用節奏同文字音樂性。詩歌通常較系統化或公式化，散文則更接近日常對話。
莫里哀嘅劇作《貴人迷》入面，角色茹爾丹先生要求寫啲「唔係詩又唔係散文」嘅嘢，哲學老師答：「除咗散文同詩，冇其他表達方式」，因為「唔係散文就係詩，唔係詩就係散文」。
美國小說家杜魯門·卡波提曾喺訪問度評論散文風格：  
>Template:Blackquote

類型
睇埋：散文類型
散文有好多類型，包括非虛構作品、散文詩、頭韻散文同小說散文。
**散文詩**——具詩歌特質嘅散文作品。
**俳諧散文**——結合俳句與散文。
**散文韻文混合體**——混合散文與詩歌（韻文）嘅寫作形式；尤指交替使用散文與韻文嘅文本。常見於東西方文學。
**華麗散文**——文風過度雕飾、堆砌，破壞流暢並令讀者分心。

概念對比
散文有異於劇本：散文寫嚟係預咗直接畀讀者睇嘅；相比之下，劇本寫嚟係預咗畀製作人員（導演同眾演員呀噉）睇嘅，製作人員睇咗就會發揮佢哋自己嘅創意，製作出最終成品（一套電影、電視劇或者戲劇），件成品先會攞去畀觀眾睇；因為噉，劇本一般會寫到冇散文咁詳細，會畀動作指導同聲設計等嘅人員有自由發揮嘅空間。

世界各地
而今全世界全部國家或者地區，只要係有文字嘅語言，都會產生廣義或者狹義嘅散文方式。廣義上邊嘅散文，用咗好多口語對話，全面運用向文學、報紙、雜誌、百科全書、廣播、電影、歷史研究、哲學、法律同好多第啲形式嘅交流。
香港交易所

（簡稱香港交易所或者港交所；英文：Hong Kong Exchanges and Clearing Limited，簡稱HKEx或者HKE&CL，港交所：00388），係香港嘅證券交易所。港交所係一間控股公司，全資擁有香港聯合交易所有限公司、香港期貨交易所有限公司同埋香港中央結算有限公司三間附屬公司。主要業務係擁有同經營香港唯一嘅股票交易所同埋期貨交易所，同埋佢哋有關嘅結算所。而家香港交易所係唯一經營香港股市嘅機構，喺未得財政司司長同意下，任何個人或者機構唔可以揸住香港交易所超過5%嘅股份。2006年9月11號，港交所成為咗恆生指數成份股。
截至2007年9月11號，香港特區政府係香港交易所單一最大股東，揸住5.88%嘅股份。其次係摩根大通 5.54%，花旗銀行 4.13%，Horizontal Asset 2.30%。
截至2011年3月底，喺香港交易所上市嘅公司有1,426間，市值近21.4萬億港元，而2011年3月每日平均成交金額近792億港元。
至2024年底，上市公司數目增至2,631間。市值35萬億港元。

史
港交所前身聯合交易所（簡稱聯交所）喺1986年由香港證券交易所、遠東交易所、金銀證券交易所同埋九龍證券交易所四大交易所合併而成，重由過咗身嘅香港總督尤德爵士喺嗰年10月主持開幕儀式。2000年香港交易所做咗聯交所嘅控股公司。
英倫銀行

英倫銀行（英文：Bank of England）係英國嘅中央銀行，響1694年開張，當時係私人銀行，到1946年畀政府接收咗，再響1997年變做獨立公共機構。
禪宗

禪宗（粵拼：sim4 zung1），係漢傳佛教嘅一個主要宗派，屬大乘佛教，源自印度佛教。

歷史同譜系
宗寶本《六祖法寶壇經》記錄嘅禪宗祖師（南宗譜系）：菩提達摩，慧可，僧璨，道信，弘忍，惠能。
杜朏《傳法寶紀》記錄嘅禪宗祖師（北宗譜系）：菩提達摩，惠可，僧璨，道信，弘忍，法如，神秀。
李華《故左溪大師碑》記錄嘅禪宗源流：
菩提達摩禪師，傳楞伽法。八世到東京聖善寺弘正禪師，即係而家嘅北宗。
又達摩六世到大通禪師，大通再傳大智禪師，傳到長安山北寺融禪師，係北宗嘅一個源頭。
又達摩五世到璨禪師（應該係「忍禪師」），璨（應為「忍」）再傳能禪師，即係而家嘅南宗。
又達摩四世到信禪師，信再傳融禪師，住牛頭山，而家徑山禪師係佢嘅後人。
現存禪宗最早嘅西天法統講法紀錄，來自689年嘅《唐中嶽沙門釋法如禪師行狀》。文中引用〈盧山出修行方便禪經統序〉話佛陀傳法畀阿難，阿難傳末田地，末田地傳舍那婆斯。行狀又話菩提達摩繼承呢個宗派，入魏傳授呢個法門。

宗義概述
維基辭典有呢個詞嘅解釋：禪
禪宗初祖菩提達摩像，上面嘅字係禪宗理念「直指人心，見性成佛」，由日本書法家白隱慧鶴畫
禪宗嘅「禪」字由梵語「禪那」（dhyāna）音譯而來。禪那係六波羅蜜之一，意思翻譯做「靜慮」、「思維修」。定（三摩地）係指修行者高度集中精神，專注一個對象去思考，從而達到心一境性。禪那呢個詞係指色界各個定嘅境界。
有兩種方法入禪那境界，就係奢摩他（Śamatha，寂、止，屬於定學）同毘婆舍那（vipaśyanā，照、觀，屬於慧學）。禪宗將禪睇做定、慧嘅通稱，係修悟佛性（原本自性清淨心）嘅方法。
禪宗祖師為咗令學人悟入第一義諦（真如佛性、自性清淨心），會用特別嘅教學方法引導，叫做「機鋒」。佢嘅要旨係：「教外別傳，不立文字；直指人心，見性成佛」，意思係禪宗喺教門之外另有傳承，唔靠文字，直指清淨本心，令人見到佛性而開悟。不過「見性」唔係完事，而係啱啱踏入佛道嘅「無門之門」，真正明白「空性」嘅真義，由此「悟後起修」，一直到淨除二障：煩惱障同所知障之後，先成就佛果。

印度源流
達摩禪法，以學《楞伽經》為主，同印度嘅如來藏學派有好深嘅關係。
說一切有部嘅修行觀
佛教由釋迦牟尼開始，就追求點樣脫離輪迴，進入無苦惱嘅自由境界（涅槃）嘅方法。能夠達到呢個境界，就叫做證悟，又叫做菩提，或者覺（bodhi）。證悟又分做聲聞弟子嘅初步證悟，同佛陀嘅最終證悟〈正等正覺，samyak-saṃbodhi〉等唔同嘅位階。
說一切有部將聽聞、思考佛陀講嘅教理，叫做聞慧同思慧。喺聞慧同思慧之後，要真真正正實踐同體驗佛陀嘅教理，呢個過程叫做修慧。修行過程中，會得到唔同程度嘅證悟，分成須陀洹（得法眼淨）、斯陀含、阿那含、阿羅漢等。到咗最後，脫離一切煩惱嘅最終證悟，叫做阿羅漢果或者無學果，得呢個證悟嘅聖者就係阿羅漢，又叫做漏盡者。
透過修行五停心、四念住，進入禪那，觀察五蘊無我，斷除煩惱，得證悟。

中觀學派嘅修行觀
以龍樹為開端嘅中觀派，觀察一切法——生滅嘅、唔生滅嘅，世間嘅、出世間嘅，都係如幻如化。如幻如化嘅一切法，只係假名（假施設義），靠緣起相待而有，而自性始終係空。
唯識學派嘅修行觀
唯識派主張「境空識有，萬法唯識」，一切現象都以阿賴耶識為依靠，因三自性而變化顯現。修行方法係依妄分別識嘅有，否認外境嘅非有；再依外境嘅非有，明白識都唔可得——最終境空心寂，契入真如。
唯識學分真心同妄心兩派。真心派特別強調如來藏嘅作用，喺中國最早出現嘅唯識派傳承，就係地論師，同真心派相似，主張心性本來清淨，但因為外在煩惱所以唔清淨。透過修行淨除煩惱，就能搵回呢個本來清淨嘅真心。妄心派主張心性係帶有煩惱嘅雜染，唯妄唔真，清淨法嘅無漏種子係附屬嘅。成佛嘅因——無漏種子要不斷熏習，逐步修行，先至轉識成智，得證悟。

如來藏學派嘅修行觀
如來藏學派主張有一個靈明常住唔空嘅體，叫做如來藏，係一切眾生本有、與佛同等、本自清淨嘅心性，所以又叫做佛性。修行就係搵回呢個心性本淨嘅狀態。
交通銀行

交通銀行（簡稱交行；英文：Bank of Communications），係中國歷史最悠久嘅銀行之一，始建於光緒三十四年（1908年），中國早期嘅發鈔行，國民政府時期（中國早期）四大銀行之一。佢係中國內地規模第五大嘅銀行，中華人民共和國第一間全國性嘅國有股份制商業銀行，亦都係香港中資金融股嘅八行五保（前稱七行五保、六行三保、五行三保）之一。2014年，銀行客戶存款總額達到40296.66億元人民幣，客戶貸款共計34317.35億元人民幣。交通銀行係中國2010年上海世博會嘅全球合作伙伴。
時空飛鷹

時空飛鷹（Lacuna Coil）係意大利一隊哥德搖滾樂隊，1994年喺米蘭成立。
第8屆馬來西亞下議院選舉

第8屆馬來西亞下議院選舉喺1990年10月20號同21號喺馬來西亞舉行。結果首相馬哈迪帶領嘅國民陣線贏咗。一共有11個州嘅351個州議會同步舉行選舉，只有沙巴同沙撈越除外。
Þ

Þ（細階：þ）係個拉丁字母，但係唔喺基本嘅26個之中，英文名 thorn（英文讀音：/θɔrn/，棘咁解），前身係盧恩字母 ᚦ，喺古英文同中古英文都有用，但係喺現代英文已經被 th 取代；個字母而今喺冰島文仲有用。
冰島文同以前嘅英文雖然都有呢個字母，但係個樣有唔同:5,15（情況類似日本漢字有啲會唔同樣），冰島文嘅 Þ 個圈係正嘅，同淨係細楷先有下降筆劃；但係英文嘅 Þ 個圈就斜上右上角，個圈底部貼住基綫，同大楷細楷都有下降筆劃。而今一般嘅數碼字款入面嘅都係冰島文嘅 Þ:15，少數例外係中世紀研究用嘅字款 Junicode（英文：Junicode），用嘅預設字形係英文嘅款式，除非嘜咗係冰島文。
仿古招牌好多時都將 The 寫成 Ye，正寫其實係 Þe
而今英文招牌有時為咗仿古，會將 The 寫成 Ye（讀 The），呢個 Y 其實係 Þ。以前英文仲有字母 Þ 嗰陣，曾經因為歐陸造嘅字粒冇字母 Þ，就夾硬用 Y 頂檔，所以 Þe（即係 The）就會排咗做 Ye；以前嘅手寫字，Þ 同 Y 亦都好似樣。

發音
字母 Þ 嘅基本發音係 /θ/ 或者 /ð/。